Document ID: /roh_data/filtered/fineweb-2-filterrobots_roh.jsonl.gz/23951

Sco che la JUSO grischuna scriva ha mintga persuna che paja taglias il dretg da cundecider tge che capita cun ils daners da taglia. Plinavant vul la JUSO cun quest'iniziativa promover l'integraziun. Da quest'iniziativa profitassan per il mument var 17'000 esters che vivan en il Grischun.
L'iniziativa s'orientescha vid ils chantuns Giura e Neuschatel sco era vid differentas vischnancas en il Grischun ch'han gia fatg bunas experientschas cun il dretg da vuschar per esters.